b'\n_START_ARTICLE_\nNathan Abraham Rosen\n_START_SECTION_\n\xc5\xbdivljenje in delo\n_START_PARAGRAPH_\nRodil se je v judovski dru\xc5\xbeini. \xc5\xa0tudiral je na MIT med veliko depresijo, kjer je diplomiral iz elektromehanskega in\xc5\xbeeniringa. Kasneje je magistriral in doktoriral iz fizike. Kot \xc5\xa1tudent je objavil ve\xc4\x8d \xc4\x8dlankov, od katerih je imel eden naslov Nevtron (The Neutron). V njem je posku\xc5\xa1al opisati zgradbo atomskega jedra leto pred Chadwickovim odkritjem nevtrona leta 1932. Za\xc4\x8del se je zanimati tudi za valovne funkcije in kasneje gravitacijo, kjer je delal na Univerzi Michigana in Univerzi Perinceton._NEWLINE_Leta 1934 je postal Einsteinov asistent na In\xc5\xa1titutu za vi\xc5\xa1ji \xc5\xa1tudij. Asistent je bil do leta 1936. Pri delu z Einsteinom je pokazal na nepravilnosti Einsteinovih raziskovanj, ki so vklju\xc4\x8devale prepletene valovne funkcije. Skupaj s Podolskim so napisali \xc4\x8dlanek o tem. \xc4\x8clanek z naslovom Ali imamo lahko kvantno-mehanski opis fizikalne stvarnosti za popolnega? (Can quantum-mechanical description of physical reality be considered complete?) je ozna\xc4\x8dil te pojave kot paradoks Einsteina, Podolskega in Rosena ali paradoks EPR. Einstein je potem vzpodbujal Rosena naj nadaljuje svojo pot v fiziki v Izraelu. Einstein in Rosen sta odkrila matemati\xc4\x8dno re\xc5\xa1itev za vrsto \xc4\x8drvine, ki povezuje oddaljena podro\xc4\x8dja v prostoru. Re\xc5\xa1itev je dobila ime Einstein-Rosenov most ali Schwarzschildova \xc4\x8drvina in je izhajala iz zdru\xc5\xbeitve matemati\xc4\x8dnih modelov \xc4\x8drne luknje in bele luknje (teoreti\xc4\x8dne \xc4\x8drne luknje, ki deluje nazaj v \xc4\x8dasu), s pomo\xc4\x8djo Einsteinovih ena\xc4\x8db polja. Einstein-Rosenovi mostovi so teoreti\xc4\x8dni pojav. Leta 1962 sta Wheeler in Fuller pokazala, da je tak\xc5\xa1na vrsta \xc4\x8drvin dinami\xc4\x8dno nestabilna v prostoru brez polj. Pomembna je pri Susskindovi in Malacenovi domnevi ER=EPR iz leta 2013.'